कार बस से टकराई, पांच की मौत
कुचामन सिटी/मौलासर (नागौर)| नागौरके मौलासर थाना क्षेत्र में डीडवाना-सीकर रोड पर दीनदारपुरा गांव के निकट मंगलवार देर रात एक बारात की बस और कार की टक्कर से 5 जनों की मौत हो गई जबकि दो मासूम गंभीर रूप से घायल हो गए। लाडनूं क्षेत्र के बलदू गांव निवासी कानपुरी भारती के इकलौते पुत्र सत्यनारायण गोस्वामी की बारात मंगलवार को सीकर जिले के बाजोर गांव गई थी। बारात में शरीक होकर रात्रि में एक कार में सवार होकर दूल्हे के घर वाले लौट रहे थे। रात करीब 12 बजे दीनदारपुरा गांव के पास एक दूसरी बारात की बस से कार भिड़ गई। हादसे में कार में सवार दूल्हे की बहन सांडास निवासी आरती (46), चाचा गोपाल भारती (46), चचेरा भाई राकेश भारती (19), जीजा राबड़ियावाद (परबतसर) श्रीपालपुरी (25), आरती की सहेली बलदू निवासी राजूदेवी (25) की मौत हो गई।
hin_Deva hin_Deva